KOMMISSIONEN FOR DE EUROPÆISKE FÆLLESSKABER 
Bruxelles, den 12.04.1995 
KOM(95) 136 endelig udg. 
Forslag til 
RÅDETS BESLUTNING 
OM BEMYNDIGELSE Al FORBUNDSREPUBLIKKEN TYSKLAND 
TIL AT INDGÅ EN OVERENSKOMST MED REPUBLIKKEN POLEN 
INDEHOLDENDE EN RÆKKE BESTEMMELSER, DER FRAVIGER BESTEMMELSERNE 
I ARTIKEL 2 OG 3 I RÅDETS SJETTE DIREKTIV 77/388/EØF AF 17. MAJ 1977 
OM HARMONISERING AF MEDLEMSSTATERNES LOVGIVNING OM OMSÆTNINGSAFGIFTER 
(forelagt af Kommissionen) 
ê 
BEGRUNDSELE 
Forbundsrepublikken Tyskland anmodede ved skrivelse indgået til Kommissionens 
generalsekretariat den 20. januar 1995 om bemyndigelse til på grundlag af artikel 30 i 
Rådets sjette direktiv 77/388/EØF af 17. maj 1977 om harmonisering af medlems­
staternes lovgivning om omsætningsafgifter - Det fælles merværdiafgiftssystem: 
ensartet beregningsgrundlag1, at indgå en overenskomst med Republikken Polen 
indeholdende en række bestemmelser, der fraviger bestemmelserne i sjette direktivs 
artikel 2 og 3. 
Denne overenskomst tager sigte på sammenføring af den tyske hovedvej B97 og den 
polske hovedvej 274 samt anlæg af en grænsebro over Neisse-floden i Guben/Gubinek-
regionen. De afgiftsmæssige undtagelser fra sjette direktiv drejer sig imidlertid kun om 
anlægget af grænsebroen. 
De øvrige medlemsstater blev i overensstemmelse med nævnte artikel 30 underrettet 
om Tysklands anmodning ved skrivelse af 20. februar 1995. 
I henhold til denne overenskomst skal varer og tjenesteydelser til brug for opførelsen af 
grænsebroen afgiftsbelastes efter polsk lovgivning. Desuden fastsætter overenskomsten, 
at der ikke opkræves anden importafgift end told af varer indført fra den ene kontrahe­
rende stat til dèn anden, forudsat at de pågældende varer anvendes til opførelse af 
grænsebroen. Dette gælder dog ikke for varer indført af den offentlige forvaltning. 
Ifølge territorialitetsprincippet i sjette direktiv skal der opkræves tysk moms af de 
broanlægsarbejder, der udføres på tysk område. Derimod er de anlægsarbejder, der 
udføres på polsk territorium, ikke omfattet af sjette direktiv. Hvis man fulgte reglerne i 
sjette direktiv, ville det betyde, at man ville være nødt til at opdele alle leverancer, alt 
efter på hvilket lands territorium de fandt sted. Desuden gælder, at hver gang der i 
Tyskland indføres varer fra Polen til brug for opførelse af broen, skal der opkræves 
tysk moms. 
De kontraherende stater er af den opfattelse, at anvendelsen af disse regler vil rejse 
betydelige skattetekniske problemer for de virksomheder, der skal bygge broen. 
Afgiftsbestemmelserne i overenskomstudkastet er således begrundet i ønsket om at 
forenkle afgiftsreglerne for disse virksomheder. 
Det er klart, at afgiftsbestemmelserne i denne overenskomst vil få negativ indvirkning 
på det samlede momsbeløb, der opkræves i forbindelse med opførelsen af grænsebroen. 
I den forbindelse har den tyske regering imidlertid peget på de overenskomster, der 
tidligere er indgået mellem Tyskland og Polen, dels om motorvejssammenføring og 
opførelse af toldsteder ved den nye grænseovergang i Gôrlitz/Zgorzelec, dels om 
rnotorvejssarnmenføringen mellem Frankfurt an der Oder og Swiecko, hvori det blev 
EFT L 145 af 13.6.1977, s. 1. Dircklivcl er senest ændret ved direktiv 94/76/EF (EFT L 365 af 
31.12.1994, s. 53). 
3 
fastsat, at alle leverancer af varer og ydelser i forbindelse med opførelsen af broerne 
var underlagt tysk moms, også selv om disse arbejder blev udført på polsk område. 
Rådet gav dengang efter reglerne i sjette direktivs artikel 30, stk. 2, Tyskland 
bemyndigelse til at indgå disse overenskomster. 
Under forhandlingerne om disse overenskomster blev der imidlertid afgivet tilsagn om 
gensidighed. Forbundsrepublikken Tyskland gik ved den lejlighed med til, at den 
polske afgiftslovgivning ved opførelse af andre grænseanlæg af samme type skulle 
kunne finde anvendelse på leverancer, der fandt sted på tysk område, hvis det kunne 
lette de pågældende anlægsarbejder. Det er således i overensstemmelse med, hvad man 
enedes om under de tbregående forhandlinger, at det foreliggende overenskomstudkast 
indeholder bestemmelser om, at den polske afgiftslovgivning skal finde anvendelse på 
de samlede broanlægsarbejder. 
Sjette direktivs artikel 30 fastsætter, at enhver medlemsstat kan gives bemyndigelse til 
at indgå en aftale, der kan indeholde undtagelser fra dette direktiv, med et tredjeland 
eller en international organisation. 
Kommissionen er enig i, at man vil opnå en betydelig afgiftsforenkling til gavn for de 
implicerede virksomheder, hvis man indfører en ensartet beskatning af 
anlægsarbejderne og giver afkald på at opkræve moms ved indførsel af varer til brug 
for disse arbejder i stedet for at følge de normalt gældende afgiftsregler. 
Desuden finder Kommissionen, at de bestemmelser i den planlagte overenskomst, der 
går ud på ikke at opkræve moms af anlægsarbejder underlagt tysk moms, er rimelige 
under hensyn til afgiftsbestemmelserne i de to ovennævnte overenskomster, ifølge 
hvilke der skulle opkræves tysk moms af visse leverancer, der i princippet ikke faldt 
ind under sjette direktiv. 
I betragtning af, at afgiftsbestemmelserne i de tre overenskomster tilsammen vil 
udligne hinanden, vil afgiftsbestemmelserne i den her omhandlede overenskomst kun få 
ubetydelig indvirkning på De Europæiske Fællesskabers egne momsindtægter. 
Kommissionen finder derfor, at Forbundsrepublikken Tyskland bør gives bemyndigelse 
til at indgå den planlagte overenskomst. 
7 
Forslag til ' 
RÅDETS BESLUTNING 
OM BEMYNDIGELSE AF FORBUNDSREPUBLIKKEN TYSKLAND 
TIL AT 1NDGÅ EN OVERENSKOMST MED REPUBLIKKEN POLEN 
INDEHOLDENDE EN RÆKKE BESTEMMELSER, DER FRAVIGER BESTEMMELSERNE 
I ARTIKEL 2 OG 3 I RÅDETS SJETTE DIREKTIV 77/388/EØF AF 17. MAJ 1977 
OM HARMONISERING AF MEDLEMSSTATERNES LOVGIVNING OM OMSÆTNINGSAFGIFTER 
RÅDET FOR DEN EUROPÆISKE UNION HAR 
under henvisning til traktaten om oprettelse af Det Europæiske Fællesskab, 
under henvisning til Rådets sjette direktiv 77/388/EØF af 17. maj 1977 om harmonise­
ring af medlemsstaternes lovgivning om omsætningsafgifter - Det fælles 
merværdiafgiftssystem: ensartet beregningsgrundlag1 , særlig artikel 30, 
under henvisning til forslag fra Kommissionen, og 
ud fra følgende betragtninger: 
I henhold til sjette direktivs artikel 30 kan Rådet med enstemmighed efter forslag fra 
Kommissionen give en medlemsstat tilladelse til med et tredjeland eller en international 
organisation at indgå aftaler, som kan indeholde afvigelser fra dette direktiv; 
den tyske regering har ved skrivelse indgået til Kommissionens generalsekretariat den 
20. januar 1995 anmodet om bemyndigelse til at indgå en aftale med Polen om 
sammenføring af den tyske hovedvej B97 og den polske hovedvej 274 samt opførelse af 
en grænsebro over Neisse-floden i Guben/Gubinek, som indeholder en række 
bestemmelser, der for så vidt angår opførelsen af grænsebroen fraviger bestemmelserne 
i sjette direktivs artikel 2 og 3; 
de øvrige medlemsstater er ved skrivelse af 20. februar 1995 blevet underrettet om 
Tysklands anmodning; 
EFT L 145 af 13.6.1977, s. 1. Direktivcl er senest ændret ved direktiv 94/76/EF (EFT L 365 af 
31.12.1994, s. 53). 
r 
uden de påtænkte undtagelsesbestemmelser ville der skulle opkræves tysk moms af de 
anlægsarbejder, der udføres på tysk område, medens de anlægsarbejder, der udføres på 
polsk område, ikke ville være omfattet af sjette direktiv, og desuden skulle der 
opkræves tysk moms af alle varer, der indføres i Tyskland fra Polen til brug for 
opførelsen af grænsebroen; 
formålet med undtagelsesbestemmelserne i overenskomsten er at forenkle 
afgiftsreglerne for de virksomheder, der skal opføre den pågældende grænsebro; 
de pågældende undtagelsesbestemmelser vil kun få ubetydelig indvirkning på De Euro­
pæiske Fællesskabers egne momsindtægter -
VEDTAGET FØLGENDE BESLUTNING: 
c 
Artikel 1 
Forbundsrepublikken Tyskland gives hermed bemyndigelse til at indgå en 
overenskomst med Republikken Polen om sammenføring af den tyske hovedvej B97 og 
den polske hovedvej 274 samt opførelse af en grænsebro over Neisse-floden i 
Guben/Gubinek, som indeholder bestemmelser, der fraviger bestemmelserne i Rådets 
sjette direktiv 77/388/EØF. Disse undtagelser fastsættes i nedenstående artikel 2 og 3. 
Aitikel 2 
Uanset bestemmelserne i sjette direktivs artikel 3, anses den del af 
Forbundsrepublikken Tyskland i Guben-regionen, hvor der skal anlægges en grænsebro 
over Neisse-floden til sammenføring af den tyske hovedvej B97 og den polske 
hovedvej 274, ved levering af varer og ydelser til brug for opførelsen af denne bro at 
udgøre en del af Republikken Polens territorium. 
Aitikel 3 
Uanset bestemmelserne i sjette direktivs artikel 2, stk. 2, opkræves der ikke moms af 
varer, der indføres i Tyskland fra Polen til brug for opførelsen af en grænsebro over 
Neisse-floden i Guben/Gubinek til sammenføring af den tyske hovedvej B97 og den 
polske hovedvej 274. Denne undtagelsesbestemmelse gælder dog ikke ved indførsel af 
varer til brug for den offentlige forvaltning. 
Aitikel 4 
Denne beslutning er rettet til Forbundsrepublikken Tyskland. 
Udfærdiget i Bruxelles, den 1995 
På Rådets vegne 
Formand 
ISSN 0254-1459 
KOM(95) 136 endelig udg. 
DOKUMENTER 
DA 09 11 
Katalognummer : CB-CO-95-149-DA-C 
ISBN 92-77-87744-8 
Kontoret for De Europæiske Fællesskabers Officielle Publikationer 
L-2985 Luxembourg